《射虎行赠张生》
元代·艾性夫

深村落日啼寒乌，中有十数黄於菟。
饱吞猘狗未足醉，时失行客惊相呼。
苍髯老翁百夫勇，蹶张强弩金仆姑。
潜机夜半发乘矢，黄髯白额歼其渠。
寝皮食肉争赏快，入穴取子无留余。
呜呼山中猛虎今已无，人间苛虎谁驱除。
老翁负弩先辟易，此虎咆哮角而翼。

作者简介：艾性夫（《四库全书》据《江西通志》作艾性，并谓疑传刻脱一夫字）字天谓。江西东乡（今属江西抚州）人。元朝讲学家、诗人。与其叔艾可叔、艾可翁齐名，人称“临川三艾先生”。 生卒年均不详，约元世祖至元中前后在世。艾性夫诗，以影印文渊合《四库全书》本为底本，酌校《诗渊》所录诗。新辑集外诗编为第三卷。